Hana-Rawhiti Maipi-Clarke

Hana-Rawhiti Kareariki Maipi-Clarke (2002 - ) Zeelanda Berriko politikari bat da, Te Pāti Māoriko kidea eta Parlamentaria 2023ko hauteskundeetatik. 1853an hautatu zuten James Stuart-Wortleyren ostean inoiz egondako parlamentaririk gazteena da. 

Maipi-Clarkeren arbasoak Waikato, Ngāpuhi, Ngāti Porou, Te Āti Awa, eta Ngāi Tahun bizi ziren. Potaka Maipi kazetaria bere aita da. Hana Te Hemara maorieraren aktibistaren biloba da. Hamiltonen estatua kentzea bultzatu zuen Taitimu Maipiren biloba da ere. Era berean, Wi Kateneren ondorengoa da, Zeelanda Berrian inoiz aukeratutako lehenengo parlamentario maoria.

2024ko azaroaren 14an mundu osoan hedatu zen ekintza baten protagonista izan zen, maorien eta Monarkiaren arteko harremana berrikusteko eztabaida batean. Protesta gisa Itunaren Printzipioen Legearen eztabaida eten zuen, eta Ka Mate haka egin zuen. Ekintza hargatik 2025eko maiatzean 7 eguneko suspentsioa ezarri zion Parlamentuko diziplina batzordeak (ezin parte hartu Legebiltzarreko prozeduretan). Zigor luzeagoa (21 egunekoa) jaso zuten bere bi alderdiakidek, Rawiri Waititik eta Debbie Ngarewa-Packerrek. Parlamentuaren historian ordura arte ezarritako suspentsio zigor luzeena 3 egunekoa izan zen bakarrik. 

 Erreferentziak 

 Kanpo estekak 
 Haka protesta Parlamentuan 2024an 

Kategoria:Zeelanda Berriko politikariak
Kategoria:Maoriak